สาขานี้ อยู่บริเวณเดียวกับโรงพยาบาลเซนต์หลุยส์ เดินทางสะดวก ย่านรถติดสาทร ใกล้รถไฟฟ้าสุรศักดิ์ ได้ใช้บริการสาขานี้ เพราะมา รพ. บรรยากาศโดยรวม ดีค่ะ สะอาด กว้างขวาง จัดที่นั่งและบริเวณ โล่งโปร่ง เข้าไปจะพบ เคาเตอร์บรรดาขนมด้านซ้ายมือ และ เคาเตอร์ blue cup coffee เด่นตรงกับประตู หอมกาแฟ หอมขนม ชวนหิว
วันนี้ ไปสองคน ตามสั่งคนละจาน และของทานเล่น 1 อิ่มอร่อย สะดวกมาก
จานแรก แนะนำค่ะ ข้าวผัดน้ำพริกปูปลาแซลมอนแดดเดียว เสริฟมาพร้อมผักสด ปลาชิ้นใหญ่เลยทีเดียว จานนี้ 195 บาทค่ะ น้ำพริกที่ผัดกับข้าว กลมกล่อมเผ็ดกำลังดี 
จานที่สอง เพิ่งเคยทานค่ะ โซเมนน้ำหมูคุโรบุตั ไข่ออนเซ็น เส้นนุ่มมมม น้ำซุปหวานกลมกล่อม เสริฟมาพร้อมกับแผ่นสาหร่ายทอด แต่ผิดหวังเล็กน้อย ด้วยหมูแอบแข็ง อาจด้วยเป็นเนื้อล้วนที่มันน้อย กับ ไข่ค่ะ หวังว่าจะมาแบบนุ่มๆ กึ่งสุกกึ่งดิบ อันนี้มามีความเป็นไข่ต้มมาแล้ว แต่โดยรวมอร่อยอยู่ค่ะ จานนี้ 175 บาทค่ะ
จานสามทานเล่น ปักไก่ทอดสมุนไพร เสริฟมาร้อนๆ มาคู่กับซอสพริก ทานตอนร้อนนี่แหละค่ะ อร่อยเด็ดขาด
เพิ่มเติมอีกนิด เพิ่งเห็นว่าที่ร้านมีกาแฟสดอาราบิก้า ที่เป็นกาแฟดำบรรจุขวด ขายค่ะ สวยงามน่ากิน ขวดละ 95 บาท ไว้ชิมแล้วมาเล่าใหม่นะคะ